Eva Tamminen

**Eva Tamminen** on Tiia Elgin esittämä hahmo televisiosarjassa Salatut elämät. Hahmo saapui sarjaan kesäkuussa 2014 ja oli yhtäjaksoisesti mukana päätösjaksoon 2019 asti, jolloin hänen näyttelijänsä jäi äitiyslomalle. Eva nähtiin tämän jälkeen saman vuoden lokakuussa muutamassa jaksossa, kunnes teki pysyvämmän paluun huhtikuussa 2020. Lisäksi Eva on ollut mukana spin-off -sarjan Pihlajakadun tuhmat tädit jokaisella kolmella tuotantokaudella ollen yksi neljästä päähenkilöstä. Näyttelijä tuli jälleen raskaaksi ja jäi äitiyslomalle lokakuussa 2020.[1] Hahmon poistuminen nähtiin sarjassa helmikuussa 2021.

Näyttelijä palasi kuvauksiin alkuvuodesta 2022 ja hahmon paluu nähtiin saman vuoden huhtikuussa esitetyssä jaksossa.

## Hahmo

Evan saapuessa sarjaan vuonna 2014, selvisi, että hänellä on Jiri Viitamäen kanssa yhteinen lapsi Nella. Kevään 2019 lopulla Eva synnytti toisen lapsensa, jonka isästä ei oltu aluksi varmoja, mutta isäehdokkaina pidettiin Jiriä tai Aaroa. Kun Eva nähtiin sarjassa syksyllä 2019, hahmo kutsui lastansa nimellä Nadja, mutta Aaro puolestaan halusi lapsen nimen olevan Rebekka, koska se on raamatullinen nimi. Lopulta Eva sai kuulla isyystestin tuloksen, jolloin Nadjan isän kerrottiin olevan Aaro. Eva päätti salata tämän muilta ja uskotella Jirin olevan lapsen isä.

## Rakkauselämä

* Jiri Viitamäki - Suhde, joka on päättynyt useampaan otteeseen.
* Monica Mustavaara - Ihastus, jonka kanssa on ollut muutaman kerran sängyssä.
* Pietari Haukkala - Suhde, joka lopulta päättyi eroon.
* Aaro Vaalanne - Suhde, joka on sittemmin päättynyt eroon.

## Elämä sarjassa

### **Raskaus ja kidnappaus**

Helmikuussa 2019 Eva joutui Aaron aiheuttamaan auto-onnettomuuteen. Aaro oli ottanut Moosen työautosta yhden renkaan pois luullen, että Jiri lähtee autolla. Eva kuitenkin selvisi muutamalla vammalla, mutta sairaalassa hänelle kerrottiin, että hän on raskaana. Eva ei kuitenkaan ollut varma lapsen isästä. Kaksi isäehdokasta olivat Aaro ja Jiri. Lopulta Aaro kidnappasi Evan ja vei hänet mökille kauas Helsingistä. Mökillä Evaa odotti Aaron äiti Anni Vatanen, joka auttoi synnyttämään alkanutta Evaa. Eva synnytti lapsen ja Aaro jätti kaksikon Annin vahtimaksi. Aaro itse aikoi lähteä takaisin Pihlajakadulle, jotta saisi myös Nellan turvaan pahalta Jiriltä.

Lokakuussa 2019 Eva nähtiin lyhyen tauon jälkeen, kun Jiri ja Linda lähtivät käymään Annin mökillä. Samaan aikaan Anni, Aaro ja Eva olivat syömässä. Anni tuli Jiriä ja Lindaa vastaan pihalle, ja sai heidät käännytettyä takaisin. Anni kuitenkin aikoi lähteä tapaamaan Lindan tytärtä Violaa Pihlajakadulle, koska halusi tutustua tähän. Hän aikoi antaa Violalle lahjaksi Raamatun. Anni ja Aaro lähtivät hakemaan puita, jossa välissä Eva kerkesi kirjoittaa hätäviestin ja jonka hän piilotti Raamatun väliin. Anni tuli Lindan, Violan ja Jirin luokse.

Maaliskuussa 2020 Jirille soitti hieman hätääntyneen kuuloinen Eva, joka ei ehtinyt sanoa kuin kahdesti Jirin nimen, kun Jiriltä loppui akku.

Huhtikuussa 2020 Eva oli lähellä saada apua, kun pääsi karkaamaan pihalle ja törmäsi siellä Elina Taalasmaahan. Anni kuitenkin tuli paikalle ja kertoi Evan olevan mielisairas. Viola löysi Raamatun välistä Evan jättämän lapun ja luki sen Aaron kanssa. Aaro ja Viola lähtivät pelastamaan yhdessä Nellan ja Ressun kanssa mökiltä Evaa. He onnistuivat pääsemään sisälle, jossa Anni osoitti heitä aseella ja käski Aaroa apuun. Muistisairas Aaro kuitenkin pelasti Evan ja Anni pidätettiin. Eva palasi Pihlajakadun arkeen. Eva sai tietää isyystestin tulokset, jossa kerrottiin Nadjan isän olevan Aaro Vaalanne. Eva päätti kuitenkin salata tämän ja väittää lapsen isäksi Jiriä. Jirin kanssa seurusteleva Linda Eerikäinen halusi varmuuden tälle eli nähdä tulokset. Eva väärensi tulokset tietokoneella. Jiri erosi Lindan kanssa ja palasi nopeasti takaisin yhteen Evan kanssa. Jiri kosi Evaa ja he alkoivat suunnittelemaan häitä lähitulevaisuuteen. He päättivät pitää yhteiset häät Nellan ja Ressun kanssa. Eva ja Monica keskustelivat hääpukukaupassa Nadjan isästä, jonka Nella ja Viola kuulivat. Nella päätti kertoa häitä edeltävänä iltana Jirille totuuden. Tästä huolimatta Jiri oli menossa naimisiin Evan kanssa, kunnes ennen hänen vuoroaan Nadja alkoi itkemään ja Jiri kieltäytyi menemästä naimisiin. Jiri päätti lähteä Helsingistä.

### **Joutuminen vankilaan**

Eva kävi uhkailemassa Aaroa aseella Majatalo Amandan huoneessa ja käski häntä pysymään kaukana hänestä sekä Nadjasta. Myöhemmin tuntematon henkilö ampui Aaroa ja Eva joutui tästä epäiltynä tutkintavankilaan. Lasse ja Jere kävivät heittämässä Evan aseen jokeen, joka vaikeutti tutkintaa, sillä aseella olisi voitu todistaa Evan syyttömyys. He kävivät hakemassa aseen joesta ja piilottivat sen Sievisten asuntoon, josta Linda ja Miki kävivät sen hakemassa tutkittavaksi. Evan asianajajaksi ryhtyi Monica Mustavaara. Aseesta tehdyn tutkimuksen tulos oli se, että Evaa pidetään yhä syyllisenä Aaron murhayrityksestä. Jakson lopussa näytetään joen pohjassa olevaa asetta, joka on Evan halussa ollut ase. Aaro Vaalanne toipui ampumahaavasta ja kävi tapaamassa Evaa vankilassa. Hän kertoi, että lupaa pysyä erossa Nadjasta, mikäli Eva niin todella haluaa. Eva alkoi suunnittelemaan pakomatkaa ja vihjasi siitä Lasselle. Eva kolkkasi Mikin, kun Miki oli vaihtamassa paristoja, jolloin Eva pääsi aloittamaan pakomatkansa. Hän puki poliisiasun yllensä ja oli lähellä jäädä kiinni käytävällä Lindalle. Lopulta Eva pääsi pois poliisiasemalta.